بؤلوجو ترور تشکیلاتی پ‌کاکا منسوبو تروریستلر بیر بیر ائتکیسیز حالا گتیریلیر.
تورک سلاح‌لی گوج‌لری، یورد ایچی و یورد دیشیندا اوغورلو عملیاتلارلا تروریستلره نفس آلدیرمیر.
عملیاتلارین سون آدرسی عراقین قوزئیی اولدو.
تورک سلاح‌لی گوج‌لری، آواشین-باسیان، متینا، زاب و غارا بؤلگه‌لرینه هاوا عملیاتی تشکیل ائتدی.
تروریستلرین گیزلندیگی سیغیناقلار محو ائدیلرکن عملیات‌دا ۱۲ تروریست ائتکیسیز حالا گتیریلدی.
یورد ایچین‌ده ایسه حاتای ویلایتینین آمانوسلار داغلاری، تروریستلره دار ائدیلدی.
آمانوسلار، جغرافی قورولوشو سببیله، سوریه‌دن قاچان پ‌کاکالی تروریستلرین گیزلنمه یئری ایدی.
آنجاق زیتون بوداغی عملیاتی سونراسی عفرین ایله باغلانتی‌سی کسیلدی، تروریستلرین قاچیش یوللاری باغلاندی.
اینسان‌سیز هاوا آراج‌لاری ۲۴ ساعات گؤزتلنن بؤلگه‌ده، نقطه عملیاتلار ائتدی.
بؤلگه‌ده ۱۰ آیدا ۴۶ تروریست ائتکیسیز حالا گتیریلدی.
تورک سلاح‌لی گوج‌لری، سون بیر هفته‌ده ائدیلن عملیاتلارین سونوجونو آچیقلادی.
بیر هفته‌ده یورد ایچین‌ده ۲۱، یورد دیشیندا ایسه ۳۵ تروریست ائتکیسیز حالا گتیریلدی.
آغری-دوغوبایزید اطرافین‌دا آپاریلان هاوا دستک‌لی عملیات‌دا دا ۶ تروریست ائتکیسیز حالا گتیریلدی.
